انا وقتها خطرت لالي فكره اني ورجيه اميع شي وازنخ شي ممكن البنت تعملو وللعلم المايعه تصنع والنعومه الزياده والدلع الفارط هاد تصنع طبيعه البنت خجوله وناعمه بحدود مو متل يلي عم نشوفها بهالزمن ومادام رح يصير جوزي وانا كنت جامده معو من البدايه اكيد رح يضل نفسو بالمياعه ودلع البنات هذا اذا ما خاني فانا لازم كرهو بالشي هاد من البدايه شخصيه جوزي ركان شخصيه كتير حبيتها وحبيت عيش معها قبل لنخطب بايام اخدت اسم حسابو على الفيس من مرت عمي ومن مراقبتي لالو اكتشفت انو عندو هوس بالنعومه او بالمياعه هاد التعبير افضل ودائما بعلق على الفيديوهات اللي فيها حركات بنات مايعه اتقمست الشخصيه وعلى طريقه اكثر مياعه من اول يوم لالي مع جوزي حاولت بين لالي اني بخاف اوفر كتير بس من نواحي كتير خليتو يحبني حاولت اعدل الموازين باهتمامي ببيتي وبين المياعه والدلع المتصنع كل خطوه كان جوزي يخطيها كنت اعرف فيها حتى الذبانه وحتى من رفع الاغراض من الشنته كنت اراقب جوزي على اكمل وجهه هني الرجال بعتبروا اغبياء او مافينا نصل لدرجه الذكاء تبعتهن بس كيدنا وذكائنا مخبى جوا كل صبيه بقيت ساكته وادلع على كل شي لعند ماوصلنا الغابه اللي بعرفها ميل ميل وبحكم اني معلمه علوم ودارسه احياء مواضيع الصرصاير والجراذين احب انوه اني يوميا بالجامعه كنت بحصه التشريح تشريح الحشرات والحيوانات والخ يعني متعوده على كل شي